Jack Nicholson

Jack Nicholson (sünninimi John Joseph Nicholson; sündinud 22. aprillil 1937 New Jersey osariigis Neptune'is) on USA filminäitleja, kes on tuntud neurootiliste tüüpide, sealhulgas kurjategijate kujutamisega. Ta on töötanud ka produtsendi, režissööri ja stsenaristina.

Ta on võitnud kolm korda filmiauhinna Oscari ja kandideerinud sellele koguni 12 korda. Ükski mees ei ole võitnud rohkem Oscareid näitlemise eest, naisnäitlejatest on Katharine Hepburnil 4 Oscarit. Nicholson ja Michael Caine on ainsad näitlejad, kes on olnud Oscarile nomineeritud igal aastakümnel alates 1960. aastatest. Nicholson on võitnud 7 Kuldgloobust. 1994. aastal sai temast noorim näitleja, kes on pälvinud elutöö Oscari.

1999. aastal anti talle Cecil B. DeMille'i nimeline elutööauhind. 2001. aastal pälvis ta Kennedy keskuse auhinna.

Tema tuntumate filmirollide seas on osatäitmised filmides "Muretu rännumees", "Chinatown", "Lendas üle käopesa", "Enam paremaks minna ei saa" ja "Kahe tule vahel".

 Filme 
 Aasta  Film  Eestikeelne pealkiri  Roll 1960  "The Little Shop of Horrors"  "Väike õuduste pood"  Wilbur Force 1969  "Easy Rider"  "Muretu rännumees" (ka "Muretu rändur")  George Hanson 1970  "Five Easy Pieces"  "Viis lihtsat pala"  Robert Eroica Dupea 1974  "Chinatown"  "Chinatown"  J.J. Gittes 1975  "Professione: reporter"  "Elukutse: reporter" (ka "Reisija")  David Locke  1975  "Tommy"  "Tommy"  spetsialist 1975  "One Flew Over the Cuckoo's Nest"  "Lendas üle käopesa"  Randle Patrick McMurphy 1980  "The Shining"  "Surmahotell" (ka "Hiilgus")  Jack Torrance 1981  "The Postman Always Rings Twice"  "Postiljon helistab alati kaks korda"  Frank Chambers  1981  "Reds"  "Punased"  Eugene O'Neill 1983  "Terms of Endearment"  "Helluse keeles"  Garrett Breedlove 1985  "Prizzi's Honor"  "Prizzi perekonna au"  Charley Partanna 1987  "The Witches of Eastwick"  "Eastwicki nõiad"  Daryl Van Horne 1989  "Batman"  "Batman"  Joker / Jack Napier 1992  "Man Trouble"  "Mured meestega"  Eugene Earl Axline, aka Harry Bliss  1992  "A Few Good Men"  "Mõned head mehed" (ka "Kanged mehed")  Kolonel Nathan R. Jessep 1992  "Hoffa"  "Hoffa"  Jimmy Hoffa 1996  "Mars Attacks!"  "Marss ründab"  President James Dale 1997  "As Good As it Gets"  "Enam paremaks minna ei saa"  Melvin Udall 2002  "About Schmidt"  "Schmidti teekond"  Warren Schmidt 2003  "Anger Management"  "Viharavi"  Dr. Buddy Rydell 2003  "Something's Gotta Give"  "Parem hilja, kui mitte kunagi"  Harry Sanborn 2006  "The Departed"  "Kahe tule vahel"  Frank Costello 2007  "The Bucket List"  "Viimaste soovide nimekiri"  Edward Cole

 Tunnustus 
 Parima meespeaosatäitja Oscar
 1976. aastal rolli eest filmis "Lendas üle käopesa"
 1998. aastal rolli eest filmis "Enam paremaks minna ei saa" 

 Parima meeskõrvalosatäitja Oscar
 1984. aastal rolli eest filmis "Helluse keeles"

 Los Angelese filmikriitikute parima meesnäitleja auhind
 1987. aastal rollide eest filmides "Ironweed" ja "Eastwicki nõiad"
 2002. aastal rolli eest filmis "Schmidti teekond"

 Välislingid 



 Jack Nicholson Online

Kategooria:Ameerika Ühendriikide filminäitlejad
Kategooria:Sündinud 1937